
(Pads 1jü 12) 
O reidans ä Volapükilöfans löfik! 


PÖTÜ YELACEN 


Yel lölik 2006 epasetikon so vifiko. Dü tim at muf obsik ai glofon, 
no so mödiko kol num volapükanas, äs kol mad e med. 


Kuratiko tü del balid mula alik göliko da yan potipolan nomiko joikon 
nümi nulik gaseda. Ai binon fulik me nitedikos: konots, poedots dub vöds e 
magods pekölöl. Us geboy e plakoy püki verato bäldik ed anuik, geböfik e 


Aldeliko nünöm sesedon penedis nitedik valasotik mödik dé dins 
atdelik. Säkoy, bespikoy, blöfädoy, dakonsäloy, 1ölöfiko gebölo püki obsik. 


Liomodo jenos-li valikos? No medü milag u magiv, godiks u feyiks. 
Padunos dub vob gretik e tim lunik - valikos gretikumadilo fa redakan gaseda, 
vivimastan resodasita. 


Nu muf büüpo flotöl e vagöl dü yels po deadam dokana Arie de Jong 
labon fütüri e noganükami nulikis. Binobs Sog Bevünetik Volapüka, padugöl 
fa komitet. Padajonons oles Kadam e zeil soga su pads osököl. Too Sog no 
kanon jäfidön nen stüt slopanas: pabligols ad sedön cedis e tikamagotis 
olsikis lü gased e resodasit e ad levobön dub skils e zils olsik. 


Benovipis sedom oles pro Nulayel e fütür jäfädik 
F = 

Brian R. Bisho - ~ 

DALEBUD CIFALA NUM 1 YELA 2007, TU DEL BALID YANULA 





Vätälölo, 
(a) 


das statuds lätik Volapükanefa labons yelis plu ka 
veldegis; 


(a) das, pos tüp nefüma, danädü steifs cifo volapükana 
zilikün, Volapükamuf nu labon lifi nulik; 
(b) das ömikans no suemons gudiko disein adelik 
Volapükamufa; 
(c) das ob, cifal velid Volapükamufa, esevob spodiko lafi 
cifalas büik 
klülädos, 
das zesüdos ad redakön statudis nulik lönedik pro fütür 
Volapükamufa. 
Sekü kod at, 


lonob me penäd at, ko baiced Kadäma, statudis sököl, kels 
plaädons nomemi büik valik. 


Brian R. Bishop 
Cifal Volapükanefa 

L VOLAPÜKAMUF 
1.1 Nem 
Sog Bevünetik Volapüka binon konlet utanas, kels löükons namis ad 
nämükön sevi okas e votikanas tefü pük bevünetik Volapük fa hiel Johann 
Martin Schleyer e ma revids ela Arie de Jong. 
1.2 Topät 
Topät calöfik Soga binon ladet Cifala. 
1.3 Siämamäk 
Sog e vobots onik pasevons dub siämamäk, in zän kela binon talaglöp 
blägik in mel vietik, ko liens stedik zänik; bal horitätik, votik penditik e 
liens fol bofaflanü liens stedik: fol pro lunets krugöl zü povs e fol pro 
videts krugöl zit zänod. Zü vol in tan silablövik binons vöds blägik 
tonatas mayudik, sus talaglép: VOLAPÜK e dis talaglép: MENEFE 
BAL PUKI BAL. Val binon in lin sirkik blägik. 
1.4 Fiinadat 
Dat füna Soga Beviinetik Volapüka binon dat statuda at. 
1.5 Yel Volapükamufa 


Vobayel binon kaledayel. 





1.5 Yel Volapükamufa 
Vobayel binon kaledayel. 

16 Pük 

Pük caléfik Soga binon Volapük. 
1.7 Funds 


Sog no dalabon fundis. Guvan begom lebonedis ad pelön frädis büka 
äsi seda gaseda e nunotas votik. Uf sog sludonöv ad primön dunotis, 
kels neodons moni, ozesüdos ad labön nemi dunotadilekana, mobis 
kleilik, täxeti, fonis monas pespelölis, e baiced Kadima. Du e pos 
dunot somik, dunotadilekan osedon Kadäme alyeliko nunodi dé proged 
e mons. Uf mons alyelik ad atos valik binonsöv plu ka yurods kiltum, 
ozestidos, das Kadäm nemon monikontrolani nelivätik. 


Il, ZEILS SOGA 
2.1 Konsefam e propagidam 


Sog steifülon ad konsefön e propagidön sevädi, paki e gebi Volapüka da vol 
lölik. 


2.2 Vestigam 

Sog vestigon vobotis e dunis pasetikis Volapükanefa. 
2.3 Vobots nulik 

Sog kuradükon vobotis e dunis nulik in Volapük. 

24 Geb piika 


Sog gebon püki, lönedüköl oni pro neods timas nulik, as sam: medü jaf vödas 
nulik dub Kadäm Volapüka. 





25 Kälpüka 


Ma vöds Cifala Johann Schmidt in pened privatik: „Vilobs kälön püki at 
leigoso äsä käloy vöno-Grikänapüki u vöno-Saxadapüki.” 


II. CALANS SOGA 

3.1 Cifal 

Cifal binon cif löpikün Soga. Dasumon libaviliko cali cifala e vobon 
lanäliko ad fümükön zeilis Soga. Dugon e pladulon mufi. Dispenon 
statudis e sludis Kadima, diplomis xamäbas äsi bligis votik calöfik Soga. 
Dakipon baläti Volapüka e Volapükamufa. Dilekon Kadämi. Cifal 
kanon, ko baiced plunuma Kadäma, säcälön limani Kadäma. Votaflano, 
if kadämans cedons, das cifal no fölon bligis oka, plunum onas dalabons 
gitodi ad säcälön oni e ad dünükön fovani. 

3.2 Vicifal 

Pavälon fa Cifal ko baiced Kadäma; preparon oki ad plaädön Cifali, u 
nelaidüpiko u laidüpiko, ko slud baicedik Kadäma. Noganükon kolkömas 
Volapükanefa e yufon Cifali in valem. 

3.3 Guvan 

Pavälon fa Cifal baicedü Kadäm. Kälon konömi Soga e dünon as 
sekretan e redakan gaseda calöfik Soga, papüböla dub meds bükik e 
leäktronik. 

3.4 Calan votik 

Calan nelaidüpik povälon ma slud Kadäma. 


3.5 Slopans 


Slopan binon men alik, kel vipon slopön zeilis Soga e panemön 
Volapükan. 


(Ret Statudas pubons su pad 8) 


CILS KÄPTENA GRANT (fa Jules Verne) (13) 














IV. 





KADÄM 


Kadäm dabinon 


Ad calöfiko jafön e dälädön vödis nulik, e kleilükon sinifis vödas 
Ad kleilükön pünis dotik tefü vöds e gramat Volapüka; 


Ad sludön tefü stips limanama Soga, e, medü Guvan, ad glidön 





Limanam löpikün Kadäma binädon me Cifal, Vicifal e Guvan. 

Num kadämanas binon jöl. Utans, kels sevons Volapüki, e kels 
edabükons literati tefik, kanons pakomandön as kadämans 
Büsid Kadäma podunon u medü pot kösömik, u medü pot 
Sluds Kadäma popübons fa Guvan dub med u meds ya 


If kadämans no komons u spodiko, u pösodiko, u vögo, sluds 


Kadäm dabinik Volapüka fovon Kadämi, kel pebestidon pötü 
Dalebüd Cifala (Diläd III) dätü 1934, tü del balid yanula. 





4.1.1 Ad fovön zeilis Soga Beviinetik Volapüka; 
4.1.2 
nulädik, kels no nog dalabons leigafomis Volapükik; 
4.13 
4.1.4. Ad zepön tidodemis, vödabukis e xamis Volapüka; 
4.1.5. 
limanis nulik pötik. 
V. NOGANÜKAM KADÄMA 
5.1 
52 
baicedii Cifal. 
5.3 
leäktronik. 
5.4 
pemäniotöls (bagaf 3.3 lépo). 
3.3 
pomekons fa slopans komöl. 
5.6 
VI.  VOTÜKAM STATUDAS 
6.1 


Votükam mögädo zesüdiks statudas at polonülons me dalebüd fa Cifal 
baicedü Kadäm Volapüka. 





NUNED 





Kodü def spada in gased atmulik, finots lartügas „Sit Bevünetik Nulik” e „Zeil 
Lifa” opubons su pads gaseda okömöl. 

Redakan danom ladöfiküno utanis, kels esedons ome lebonedis nulik. Spelom, 
das ojuitols yelodi nog bali gaseda obas. 

NILIKAM LU EL AL-MU’TASIM (FINOT) 





(fa hiel Jorge Luis Borges) 


Dönureidob vödis löpik e dredob, das no saidiko äbespikob 
tugis buka. Dabinons fomäds vemo kuliviks: samo, dikod semik 
kapita degzülid, pö kel kanoy büosenälön, das binom flen ela Al- 
Mu’tasim kompenan semik, kel no begespikom sofistotis votikana „ad 
no gidetön yöbölo.” 


Klülos, das binos stimik, ven buk nutimik dekömon de buk 
votik vönädik; ibä plitos neke (äsä äsagom hiel Johnson) ad debön 
bosi timakompenikanes okik. Püns kobädik ela „Ulysses” hiela Joyce 
ko el „Odyssea” hiela Homer laidilons - neai osuemob kikodo - stunidi 
bluvik krütanefa; püns kobädik lekoneda ela Bahadur ko „Spikot 
Bödas” pastümöl fa hiel Farid ud-din Attar seivons plodi no läs 
klänöfiki ela London, e id elas Alahabad e Calcutta. Leigods votik no 
defons. Vestigan semik ya enumädom sümis semik kapita balid 
lekoneda ko konot hiela Kipling „Su Min Zifa,” el Bahadur siom onis, 
ab lesagom, das äbinosöv vo nenomik if bepenams tel neita degid ela 
„muharram” no kobojenons ... EI Eliot, gidikumo, mebom kanitis 
veldeg lalegora nelölöfik „Jireg Feyik,” in kels no igo balna pubof 
jiherod, jiel ‘Gloriana’ - vio äküpeton krüt hiela Richard William 
Church (Spenser, 1879). Ob, mükiko, mäniotob foani fagik, ab mögiki: 
kabaalani di Hierusalem, hiel Isaac Luria, kel ün tumyel XVI-id 
ästetom, das lan büikana u mastana kanon nügolön ini lan neläbikana 
ad trodön u tidön omi. Panemon „Ibbür” söt at dönukopama. (1) 


<i): In lartüg at, ämäniotob eli „Mantiq al-Tayr” (Spikot Bödas) fa hiel 
Farid al-Din Abu Talib Muhammad ben Ibrahim Attar, müsteran Persänik, keli 
ädeidoms soldats hiela Tule, sona hiela Zingis Jan, ven el Nishapur päberavon. 
Ba no binos nefrutik ad naböfodönuön poedoti at: 

Reg fagik bödas, el Simurg, leadom falön in zänod Tsyinäna plümi magifik: 
böds sludons ad sukön omi, feniks me naargid vönädik oksik. Sevons, das 
nem rega onsik sinifon: „böds kildeg;” sevons, das kased omik topon in eled 
Kaf, bel sirkafomik, kel züon tali. Lovesumons ventüri ti nenfinik; travärons 
melis vel, u fälidis vel; nem lätika binon: „Nosükam,” ut fo on binon: 
„Suid.” Pilgrimafs mödik däsperons; votikafs paridikons. Kildegafs, 
päklinüköls dub vobods at, bestepons eledi Kaf. Fino lülogons oni; täno 
suemons, das binons el Simurg, e das el Simurg binom alaf onas ä valikafs. (I 
hiel Plotinus-Eneodas, V 8, 4 — stetom stäänükami tacedik prinsipa dientifa: 
Valikos, in sil suemovik, topon valöpo. Din alseimik binon dins valik. Sol 
binon stels valik, e stel alik binon stels valik 4 sol. EI „Mantiq al-Tayr” 
(Spikot Bödas) ya petraduton ini Fransänapük fa hiel Garcin de Tassy; ini 
Linglänapük fa hiel Edward FitzGerald; pro noet at, äkonsultob toumi degid 
ela „Neits Mil Bal” petradutöl fa hiel Burton, äsi lebuki: „Müsterans 
Persänik”: Attar (1932) fa jiel Margaret Smith. 


(2) Püns kobädik poedota at ko lekoned ela Mir Bahadur Ali no binons 
tumödiks. In kapit teldegid, vöds semik ele Al-Mu’tasim fa bukiselan 
Persänik pä öls binons, mögiko, fläk votikas, kelis ipronom herod it; jenot 
at e votiks sümiks kanons sinifön dientifi sökölana ko pasökölan; kanons i 
sinifön, das atan flunom etani. Kapit votik koedon tikön, das el Al-Mu’tasim 
binom hindutan fa studan pideidöl pö prim lekoneda. 





(Tradutod fa S. Meira) 
e o © © © © © © © © © o 


VODS NEKOSOMIK 


BLOFADON to argue, argumenter, argumentieren, argüir 
BUOSENON to sense, sentir, fühlen, presentir 
DISFLUDIL undercurrent, Unterstrémung, courant sous- 


jacent, contracorriente 
DUFALON (AD) (to) fail (to), manquer (de), fehlen, dejar (de) 


KROPIKO crouched, accroupi, niedergeduckt, en cuclillas 
LENSEIDOT premonition, Vorahnung, premonicion 
LIBOTIKAN free-thinker, libre penseur, Freidenker, 


librepensador 

NULAD novelty, nouveauté, Neuheit, novedad 
SAF hoof, sabot, Huf, pata 

a 
Konorül Kritidik pro Cils 
fa hiel John 


Ibinos florüp lunik hitik. Dü florüp at vefapapagils mödik pämotons 
in bödöp gretik in gad domila kö lödom Söl Smit, man bäldik, kel löfom bödis 
e bridom vefapapagilis pro mens vilaga, kels i lofons bödis e vilons givön lomi 
gudik vefapapagiles. 


Bevü böds in bödöp äbinon vefapapagil smalik gedik, kel Sol Smit 
änemom „Gedikafül.” Äbinon bödül flenöfik, ab pidabiko nek ävilon oni as 
flenül patik. 


Ven mens äkömons lü bödöp ad välön bödi, alna ävälons blovikafi, 
grünikafi u vietikafi. Äjinos, das nek avilon dalabön bödi gedik, toa äbinon 
bödül jönik flenöfik. 


Un novul man e vom äkömons lü bödöp ko hipul, labü yels jöl. 
Asagons mane bäldik: „Hipul obsik löfom bédis. Nulüdom ai bödis gada dü 
nifüp. Vilom vemo dalabön vefapapagili lönik.” Hipul äsmililom. 


„Bödül gedik at binon vemo flenofik, ägespikom man bäldik, röbölo 
balibi oka. 


Man e vom änutons, e vom äsagof: „Binon bödül jönik!” Ye hipul 
ajafikom me lüloged vefapapagili blövik. „Vilob atafi!” ävokädom. 


Gedikafül äsenon glumüli. Äkredon, das ama ögolon lü lom gudik ed 
övedon flenül patik eka. 

Abinos dekul. Se bids yunik, kels pimotons in bödöp dü florüp pasetik, 
äblebon te bal. Ataf abinon Gedikafül. Stom äbinon koldik, e Gedikafill abinon in 
dil bödöpa petegöl ko bods baldikum, kels aledutons lü Sol Smit. 


„Nek vilon labön obi as flenul oka,” äyälon Gedikafil nelabiko. 


Anifos. Spärs aseadons in buids densitakolo plümemi oksik ad dakipon vami 
in koaps oksik. Seil äreigon valépo. Futaretods soalik in nif abinons uts 
penediblinana. Täno Gedikafül alilon tonodi votik futastepas in nif. Spars aflitons se 
buid pesüpädolo, falukölo nifi de bleds. 


Man baldik labü balib vietik, lunikum ka ut Sola Smit, agolom lü yan domila 
ed äflapom su on. Söl Smit ämaifükom yani ed aprimom ad spikön ome. 


„Gödi gudik ole, o söl!” äsagom man labü balib lunik vietik. „Lödob in 
Lapin, soaliko. Neodob flenali. Logob, das dalabol vefapapagilis, kels neodons lomi 
gudik. Dalob-li remön bali onas?” 


„Binol labik!” ägespikom Sol Smit. „Pla böds bäldikum, kelis dakipob ad 
bridön, blebon böd te bal - binon gedik.” 


Man bäldik äsmililom. „Gudö!” ävokädom. „Ged binon köl bödas buükik 
oba,” 


Gedikafül no äkanon kredön utosi, kelosi ililon, Man baldik alabom logodi 
flenöfik, e ven äsmilom, äsagom: „Ho, ho, ho!” 


„Gödi gudik, o flenil!” Ekömob ad dugön oli lü lom gudik, kö ai 
obinol läbik. De timül at binol flenül patik oba,” äsagom man bäldik. 


Sol Smit äpladom Gedikafüli ini cek jönik gretik, e man bäldik labü 
balib vietik, äpladom ceki kälöfiko ini slifavab oka. 


»Dugob oli lomio, dat okanol primön lifi lunik läbik lä ob in län jönik 
püdik,” äsagom smililölo. Gedikafül äyälon fredo. 


Sevol-li, kim äbinom-li man at? 


